Rebeka Jančová

Rebeka Jančová (født 25. august 2003) er en slovakisk alpinist, som representerer klubben LK Levoča. Hun trenes av Timotei Zuzula.

Idrettskarriere

Sesongen 2019/20 
Jančová deltok i sitt første FIS-renn i november 2019, i slalåm i Kåbdalis i Sverige, der hun kom på 31.-plass. Hun fikk sin første pallplass i et FIS-renn den 1. desember 2019 på Geilo, der hun kom på andreplass i slalåm. Hun deltok i alpint under Vinter-OL for ungdom 2020. Der kom hun på åttendeplass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte hun seg opp til fjerdeplass i kombinasjonen, to hundredeler bak Amelie Klopfenstein som tok bronsen. I storslalåm kom hun på 14.-plass, og i slalåm kom hun på 15.-plass.

Den 4. februar 2020 vant hun slalåm under Slovakisk mesterskap i alpint 2020. Hun deltok i Junior-VM i alpint 2020, og kom der på 21.-plass i super-G, 20.-plass i kombinasjonen og 25.-plass i storslalåm.

Referanser

Eksterne lenker 
 
  Profil hos Vinter-OL for ungdom 2020 

Slovakiske alpinister
Slovakiske mestere i alpint
Deltakere under Vinter-OL for ungdom 2020
Deltakere for Slovakia under Vinter-OL 2022
Alpinister under Vinter-OL 2022